Ioánnis Grívas

Ioánnis Grívas (, 23. helmikuuta 1923 Káto Tithoréa, Kreikka – 27. marraskuuta 2016 Ateena, Kreikka) oli kreikkalainen juristi. Hän toimi virkaatekevänä Kreikan pääministerinä 12. lokakuuta 1989 – 23. marraskuuta 1989.

Elämä ja ura 

Grívas syntyi keskisen Kreikan Káto Tithoréassa vuonna 1923. Hän opiskeli oikeustiedettä Ateenan yliopistossa ja toimi tämän jälkeen tuomarina. Hänestä tuli Kreikan korkeimman oikeuden puheenjohtaja vuonna 1989.

Grívaksesta tuli virkansa ansiosta virkaatekevä pääministeri lokakuussa 1989 Tzannís Tzannetákiksen johtaman hallituksen erottua. Grívaksen hallitus johti maan marraskuun 1989 parlamenttivaaleihin.

Lähteet 

Juristit
Kreikan pääministerit
Kreikkalaiset tuomarit
Vuonna 1923 syntyneet
Vuonna 2016 kuolleet